Diari Oficial de la Generalitat Valenciana


Sumari del DOGV 8950, del 12-11-2020 (2020/9552)

CORRECCIÓ d'errades de la Resolució de 28 d'octubre de 2020, de la directora general de Personal Docent de la Conselleria d'Educació, Cultura i Esport, per la qual es convoca concurs de trasllats dels funcionaris i de les funcionàries docents del cos de mestres per a la provisió de places en l'àmbit de gestió de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8950

Data del DOGV
:   12-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9552


Data del document
:   09-11-2020

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

CORRECCIÓ d'errades de la Resolució de 28 d'octubre de 2020, de la directora general de Personal Docent de la Conselleria d'Educació, Cultura i Esport, per la qual es convoca concurs de trasllats dels funcionaris i de les funcionàries docents del cos de mestres per a la provisió de places en l'àmbit de gestió de la Generalitat Valenciana. [2020/9552]  
S'han advertit errades en la publicació de la resolució indicada (DOGV 8941, 02.11.2020), que es corregeixen de la següent manera:  
S'afig a la base sisena, participació obligatòria, apartat 1, una situació més:  
«g) Persones aspirants seleccionades en els últims procediments selectius convocats per la Conselleria d'Educació, Cultura i Esport que durant aquest curs escolar 2020-2021 estiguen realitzant la fase de pràctiques.  
Aquestes persones participants, d'acord amb l'article 13 del Reial decret 1364/2010, estan obligades a obtindre la seua primera destinació definitiva en centres dependents de l'àmbit de gestió de la Generalitat Valenciana, i per l'especialitat per la qual han sigut seleccionades. A aquest efecte, hauran de sol·licitar destinació en aquests centres.  
Aquell personal funcionari en pràctiques que, obligat a participar, no ho faça o que, si participa, no sol·licita suficient nombre de places, se li adjudicarà destí definitiu d'ofici en places corresponents a l'especialitat per la qual participa o haguera de participar en centres de l'àmbit de gestió de la Generalitat Valenciana. L'adjudicació d'ofici es realitzarà d'acord amb l'ordre en el qual apareixen publicats els centres a l'annex corresponent que es publica a la pàgina web de la Conselleria de Educación, Cultura y Deporte.  
El professorat en pràctiques hi participarà sense puntuació, i es realitzarà l'adjudicació de la seua destinació segons el seu ordre en el procediment selectiu.  
En el cas que aquest personal no obtinga una destinació definitiva, quedarà en situació de destinació provisional per l'especialitat en la qual els va correspondre prestar serveis en el curs escolar 2020-2021 com a funcionaris o funcionàries en pràctiques. La destinació que els puga correspondre estarà condicionada, en tot cas, d'acord amb el que disposa l'article 13.2 del Reial decret 1364/2010, a la superació de la fase de pràctiques i al nomenament com a funcionari o funcionària de carrera.»  
València, 9 de novembre de 2020.- La directora general de Personal Docent: M. Ángeles Herranz Ábalos.